Կառավարությունն այսօվա նիստում բացասական եզրակացություն տվեց ՀՀԿ-ական պատգամավոր Արմեն Աշոտյանի օրենսդրական նախաձեռնությանը: «Պաշտոնատար անձանց գործունեության ապահովման, սպասարկման և սոցիալական երաշխիքների մասին» օրենքում փոփոխություններ ու լրացումներ կատարելու նախագծով Աշոտյանն առաջարկում է փոխել այն իրավակարգավորումը, ըստ որի՝ վարչապետին է վերապահված իրեն սպասարկելու նպատակով հատուկ սարքավորված ինքնաթիռից և ուղղաթիռից բարձրաստիճան պաշտոնատար անձանց օգտվելու կարգը սահմանելու լիազորությունը: Առաջարկվում է, որ այդ լիազորությունը վերապահվի կառավարությանը: